Visvang Knope - Hengel Knope - Visvang Hengel Knope - Knope vir visvang
Maak nie saak of dit ligahengel of trofee jag is nie, of dit winter of somer is, wanneer ‘n vis op die hoek is moet al die knope hulle werk doen. Al breek net een knoop, is die vis weg en al die moeite is verniet. Die knoop was nog altyd die swakste skakel in ‘n hengelaar se mondering, en daar is deurentyd met verskillende knoop ontwerpe probeer om hierdie swak punt uit te skakel. Dit was nog altyd die geval dat die knoop breek voor die lyn breek maar toe maak die ‘Tie-Fast Knot Tyer’ sy verskyning, en daarmee saam die ‘GRYPKNOOP’ wat met die handige apparaat gebind word. Die Grypknoop bied vele voordele aan die hengelaar, seker die belangrikste die feit dat dit nie kan lostrek nie want dit word deur AL die draaie van die knoop vasgehou. Dit beteken dat hoe stywer die knoop getrek word, hoe meer sit dit vas. Die lyn lê ook nie dwars tussen die knoop en die hoek se ogie nie, so dit kan nie deur gesny word nie. In toetse wat plaaslik (deur Eugene Kruger, tans die redakteur van die Oewer Hengelaar) met ‘n hoëgehalte lyn soos Stren se ‘High Impact’ ‘n baie gewilde lyn veral onder diepsee hengelaars, gedoen was, het die lyn altyd gebreek, en nie die knoop nie! Die toetse was met verskillende breeksterktes uitgevoer. Die Grypknoop word gebruik vir al die normale lyn verbindings wat nodig is, soos byvoorbeeld lyn aan hoeke, draaispille en ook aan kunsaas. Dit word ook gebruik om twee lyne aan mekaar te verbind. Nog ‘n voordeel van die Grypknoop is dat dit verspot maklik is om met die Tie-Fast Tyer te bind – by die huis, langs of op die water. Die Tie-Fast Knot Tyer is van vlekvrye staal gemaak so dit roes ook nie. Bêre hom in jou gereikassie/sak en gebruik dit, jy sal nooit weer hoef te kla dat “die knoop het gebreek” nie.
As jy een aangeskaf het, het jy hom lewenslank, maar sorg dat jy dit terugkry van almal wat dit leen! Skets 1:
Hoe om die Gryp-Knoop te maak:
Ryg lyn deur hoekogie en neem sowat 15cm terug om lus te vorm. (TOP TIP: As jy die lyn twee keer deur die ogie ryg verhoog jy die knoop sterkte geweldig!)
Plaas die Tie-Fast Knot Tyer in die hand (soos in die skets1). Plaas die duim op die duimblad.
Plaas die hoek punt onder die dwarslat met die ogie na die punte. Plaas die lyne in die gids tot verby die punte sodat so 10cm van die kortkant verby die punte steek. Druk vas met die duim.
Trek die kort kant ondertoe in die gleufie in en draai vier of vyf keer om die gleufie met die lyn. Draai na die duim se kant toe en gebruik die voorvinger on die draaie vas te hou.
Steek dan die kort kant in die gleufie, onder die lyne, deur na die punte. Trek die kort kant redelik vinnig sodat die knoop op die hooflyn spring, en trek effens vas.
Maak die knoop bietjie nat (sommer met spoeg) en trek dan die hooflyn om die knoop na die ogie te laat gly. Sny oortollige lyn af.
Moenie wag nie, kry vandag nog vir jou 'n Tie-Fast Knot Tyer!
Hoe om die Grypknoop te bind met die Tie-Fast Knot Tyer - Video
Vir meer inligting oor die Tie Fast Knot Tyer klik hier. Met die Tie-Fast kan jy ook die volgende knope maak:
1) Snell Knoop (Verskaf 'n reguit-trek na die vis).
2) Uni Knoop (Amper dieselfde as die Snell Knoop)
Dit is 'n betroubare visvang knoop vir algemene gebruik wat vir jou 'n reguit-trek na die vis aanbied.
3) Bloed Knoop (Barrel Knot) - Word gebruik om twee lyne van basies dieselfde dikte aan mekaar vas te knoop bv. wanneer jy twee stukkies voorslag lyn aan mekaar wil knoop OF wanneer jy twee verskillende lyn tipes soos Fluorocarbon aan 'n gevlegde lyn (in Engels praat ons van superbraid of braid) vas wil knoop. 4) Spyker Knoop (Nail Knot) - Word gebruik om vlieg lyn en agterslag aan mekaar vas te knoop OF om gewone lyn en/of gevlegde lyn aan "Leadcore" vas te knoop.
5) Gebruik die Gryp Knoop vir kunsaas (uitstekend vir gebruik met kunsaas soos "crankbaits" omdat dit nie nodig is om die drie-angel hoeke deur die lus te laat val nie) asook hoeke en draapspille. Gryp Knoop Tip: Om die knoop nog sterker te maak steek die lyn TWEE KEER deur die hoek se ogie! Die knoop sal nie breek nie - Jou lyn mag dalk breek naby aan die knoop maar die knoop sal steeds aan die hoek, kunsaas of draadspil vas wees. 6) Bomb Proof jou Vlieg Lyn se lus.